Ο **Μαξίμ Τσιχάλκα** (*Maksim Tsyhalka*, λευκορωσικά: Максім Цыгалка, ρωσικά: Максим Цыгалко) (27 Μαΐου 1983 - 25 Δεκεμβρίου 2020), ευρέως γνωστός ως **Μαξίμ Τσιγκάλκο** (*Maxim Tsigalko*), ήταν Λευκορώσος πρώην ποδοσφαιριστής, ο οποίος αγωνιζόταν ως επιθετικός. Αναγκάστηκε να τερματίσει την επαγγελματική σταδιοδρομία του νωρίς (σε ηλικία 26 ετών) το 2010, λόγω συνεχόμενων τραυματισμών. 

Έφυγε από τη ζωή στις 25 Δεκεμβρίου 2020 από έμφραγμα του μυοκαρδίου, σε ηλικία 37 ετών.

Σταδιοδρομία ως ποδοσφαιριστής
------------------------------

### Σε συλλόγους

Ο Τσιχάλκα ξεκίνησε τη σταδιοδρομία του στην ομάδα νέων Ντιναμό Γιούνι Μινσκ, πριν προωθηθεί στην πρώτη ομάδα της Ντιναμό Μινσκ. Πέρασε 5 χρόνια με το σύλλογο, πριν μετακινηθεί στη Ναφτάν Νοβοπόλοτσκ. Ύστερα από δύο ανεπιτυχείς σεζόν εκεί, σύντομα εντάχθηκε στην κοζακική Καϊσάρ Κιζιλόρντα. Πέρασε δύο σεζόν με τον σύλλογο, πριν μετακομίσει στην αρμενική Μπάναντς το καλοκαίρι του 2008, όπου έμεινε μόνο μία μικρή περίοδο. Πέρασε την υπόλοιπη σεζόν με την Σαβίτ Μογκίλεβ, που πλέον δεν υπάρχει. Σημείωσε 2 γκολ στο σύντομο πέρασμα του στην ομάδα πριν αποδεσμευτεί, αφού η Σαβίτ υποβιβάστηκε και διαλύθηκε. 

### Εθνική ομάδα

Ο Τσιχάλκα αγωνίστηκε με τις Εθνικές Λευκορωσίας U21 και U23.

Έκανε το ντεμπούτο του με την Εθνική Λευκορωσίας στις 2 Απριλίου 2003, σε φιλικό αγώνα εναντίον του Ουζμπεκιστάν, όπου σημείωσε και το πρώτο του γκολ στην ισοπαλία με 2-2.

Προσωπική ζωή
-------------

Ο δίδυμος αδερφός του Τσιχάλκα, Γιούρι, αγωνίζεται ως τερματοφύλακας. Τα αδέρφια έπαιξαν μαζί στη Ντιναμό Μινσκ.

Στη λαϊκή κουλτούρα
-------------------

Ο Μαξίμ και, σε μικρότερο βαθμό, ο αδελφός του Γιούρι, κατάφεραν να αποκτήσουν παγκόσμια φήμη αφού εμφανίστηκαν στη σειρά παιχνιδιών Η/Υ της Sports Interactive *Championship Manager/Football Manager,* ειδικά στο *CM 01/02*. Και οι δύο παίκτες ήταν παρόντες στη βάση δεδομένων με καλά αρχικά στατιστικά στοιχεία και με πολύ υψηλό δυναμικό και ειδικά ο Μαξίμ (Maxim Tsigalko στο παιχνίδι) ήταν ιδιαίτερα ικανός να γίνει παίκτης παγκόσμιας κλάσης, σε τέτοιο βαθμό που είναι πολύ γνωστός μεταξύ των οπαδών της σειράς *Football Manager* και θεωρείται ένας από τους θρύλους του παιχνιδιού.

Διεθνή γκολ
-----------

| # # | Ημερομηνία | Τόπος | Αντίπαλος | Σκορ | Αποτέλεσμα | Αγώνας |
| --- | --- | --- | --- | --- | --- | --- |
| 1 | 2 Απριλίου 2003 | Στάδιο Ντιναμό (Μινσκ), Λευκορωσία |  Ουζμπεκιστάν | **1** - 0 | 2-2 | Φιλικός |
|

Διακρίσεις
----------

**Ντιναμό Μινσκ**

* Πρωτάθλημα Λευκορωσίας: 2004
* Κύπελλο Λευκορωσίας: 2002-03

Παραπομπές
----------

1. ↑  Умер футболист Максим Цыгалко. Ему было 37 лет Αρχειοθετήθηκε 2020-12-25 στο Wayback Machine. (in ρωσική)
2. ↑  «Πέθανε σε ηλικία 38 ετών ο Μαξίμ Τσιγκάλκο». *www.sport24.gr*. 25 Δεκεμβρίου 2020.
3. ↑  «National team career». *www.transfermarkt.com*.
4. ↑  «International Friendlies Belarus (2:2) Uzbekistan». *www.transfermarkt.com*.
5. ↑  «Spotlight on CM/FM Legends : Maxim Tsigalko and Cherno Samba». footmanager.co.uk. 17 Δεκεμβρίου 2009. Αρχειοθετήθηκε από το πρωτότυπο στις 25 Ιουνίου 2012.
6. ↑  Ρομπ Σμιθ (14 Νοεμβρίου 2008). «The Joy of Six: great Championship/ Football Manager players». *The Guardian*.

Εξωτερικοί σύνδεσμοι
--------------------

* Μαξίμ Τσιχάλκα στην ιστοσελίδα National-Football-Teams.com
* Προφίλ στο Transfermarkt.com